การรถไฟฯ จัดเดินขบวนรถพิเศษช่วยการโดยสารเพิ่ม จำนวน 5 ขบวนในเส้นทางสายเหนือและตเว้นออกเฉียงเหนือ รองรับการเดินระหว่างวันที่ 16-17 เมษายนนี้
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.)ได้กำชับให้ทุกหน่วยดำเนินการตามมาตรการอำนวยความสะดวกรองรับการเดินทางกลับเข้ากรุงเทพฯ ของประชาชน หลังเทศกาลสงกรานต์ โดยพ่วงตู้โดยสารเพิ่มจนเต็มหน่วยลากจูงในขบวนรถที่วิ่งให้บริการปกติสามารถรองรับการเดินทางของผู้โดยสารได้สูงสุด 100,000 คนต่อวัน เพียงพอต่อการเดินทาง และไม่มีผู้โดยสารตกค้างอย่างแน่นอน พร้อมจัดเดินขบวนรถพิเศษช่วยการโดยสารเพิ่ม จำนวน 5 ขบวน ในเส้นทางสายเหนือ 2 ขบวน และสายตะวันออกเฉียงเหนือ 3 ขบวน ประกอบด้วยในวันนี้ (16 เม.ย) จำนวน 2 ขบวน ขบวนรถด่วนพิเศษที่ 6 เส้นทางเชียงใหม่ – สถานีกลางกรุงเทพอภิวัฒน์ ออกจากเชียงใหม่ เวลา 18.55 น. ถึงเวลา 07.35 น. และขบวนรถที่ 934 เส้นทางอุบลราชธานี – สถานีกลางกรุงเทพอภิวัฒน์ออกจากอุบลราชธานี เวลา 19.30 น. ถึงเวลา 06.30 น.ส่วนวันที่ 17 เมษายน 2566 จำนวน 3 ขบวนประกอบด้วยขบวนรถที่ 934 เส้นทางอุบลราชธานี – สถานีกลางกรุงเทพอภิวัฒน์ออกจากอุบลราชธานี เวลา 19.30 น. ถึงเวลา 06.30 น.//ขบวนรถที่ 962 เส้นทางศิลาอาสน์ – สถานีกลางกรุงเทพอภิวัฒน์ออกจากศิลาอาสน์ เวลา 19.40 น. ถึงเวลา 03.40 น. และขบวนรถที่ 936 เส้นทางอุดรธานี – สถานีกลางกรุงเทพอภิวัฒน์ ออกจากอุดรธานี เวลา 21.45 น. ถึงเวลา 07.50 น.ทั้งนี้ ในส่วนผู้โดยสารที่มีความประสงค์จะเดินทางเชื่อมต่อไปยังสถานีกรุงเทพ (หัวลำโพง) การรถไฟฯ และ ขสมก. ยังได้จัดรถ Shuttle Bus ให้บริการรับ-ส่ง ฟรี ไม่เสียค่าใช้จ่าย เริ่มต้นจาก สถานีกลางกรุงเทพอภิวัฒน์ - สถานีกรุงเทพ (หัวลำโพง) จำนวน 2 เส้นทาง ประกอบด้วย เส้นทางด่วนพิเศษศรีรัช “สถานีกลางกรุงเทพอภิวัฒน์ – สถานีรถไฟกรุงเทพ (หัวลำโพง)”และเส้นทางธรรมดา เดินทางเชื่อมต่อระหว่างสถานีกลางกรุงเทพอภิวัฒน์ สถานีรถไฟสามเสน โรงพยาบาลรามาธิบดี ยมราช และสถานีกรุงเทพ (หัวลำโพง)ผู้โดยสารสามารถขึ้นรถได้ที่ป้ายรถเมล์บริเวณประตู 12 สถานีกลางกรุงเทพอภิวัฒน์ และป้ายสถานีรถไฟกรุงเทพ (หัวลำโพง) ให้บริการฟรี ตั้งแต่เวลา 04.30 – 23.00 น. คันแรกจากสถานีกลางกรุงเทพอภิวัฒน์ และสถานีกรุงเทพ (หัวลำโพง) เวลา 04.30 น. มีความถี่ในการปล่อยรถทุก 15 นาที ในช่วงเวลาเร่งด่วน (04.30 – 10.00 น. และ 16.00 – 18.00 น.)